
DRUŽBA 


Pismo dló polscich Kaszubów. 


Dodatk za darmo do Gazetè Gdańscij. 


SĘ. 


Piesnió nad kolebką, 


(Podł. Derdowskiego.) 


Ziuziu, ziuziu, corulenku, 
Zabjele cy ojca w renku, 
Zabjele go ze drudzimi 
Toporami żelaznymi. 
A w Raduni krwawo woda, 
Szkoda ojca, żeco szkoda ! 


Matka płacze, te spij sobie, 
Oj nie tobie płacz, nie tobie ! 
Tobie amnioł cacka strugo, 
W gaju żołty ptoszek frugo. 
A w Raduni krwawo woda, 
Szkoda ojca, żeco szkoda ! 


Matka płacze bez ustanku, 
Te spij sobie na posłanku. 
Tobie pluszcze rybka w stawie, 
Gąska gego na murawie. 
A w Raduni krwawo woda, 
Szkoda ojca, żeco go szkoda ! 


Cebie matka wepiastuje, 

A stróż amnioł cę pilnie; 

Wepowrodzo cę na łączkę, 

Wiąnek daje dzecku w rączkę, 
A w Raduni krwawo woda, 
Szkoda ojea, żeco szkóda! 


Wiąnek bjerzesz do dum sobie, 
Kładzesz go na tatei grobie, 
Klęcząc modlisz sę za ojca, 
Co go zabjeł krzyżok zbojca. 
A w Raduni krwawo woda, 
Szkodą ojca, żeco szkoda | 


t 
t Wechodzy 2 razć na mniesądz i podług potrzebe. 


Ima Kaszub bez Polonii a bez Kaszub Polści, $ 


bma AA A TAP A 


Oliwa i Peplin. 


(Podług Cejnowć). 


W starodównych czasach, jak sę zaczęło w 
naszych stronach chrzescyaństwo krzewie, beło 
dwuch budowniczych : oje i syn. Oje pobudowół 
jeden klósztor, a syn potymu dredzi. Jak ojc ro- 
botę sena obzerół, tej on rzek: „Sćnie, ko tě to 
tu mósz le tak upeplone ; obezdrzćj te le moję 
robotę — to je jakbe młół!* — Z tyj gódci po- 
wstałć dló tych klasztorów te miona: Oliwa i 
Peplin. (Słowoszćno). 


Jasiek z knieji. 
Sporo kupa Igorstw kaszebściech 
zebrano i powiązano od Heromina Derdowściego 
a na prowdę 
Jarosza Dyrde. 


(Ukonczenie). 

Ni sądka medła nie dwignie na plecach ! 
Bez to więc chodzę jakbe w mankoliji... 
Wiesz co? Hęńdlujma razem w kąmpaniji, 
A miec będzema żece barzo letcie ! 
Jo dąm na medło wszeście swoje detcie 
I jesz zborguje kąsk mnie kupiec gdańści, 
A te le konia dosz i wóz fnrmańści, 
I dalij w rejzę po Kaszebach z medłem ! 
W taci to sprawie do cebie przeszedłem. — 

Jasiek tej odrzek: — Joc cebie powiezę, 
Wiem, że i tak sę z biede nie wegrezę, 
Doch zysku moja muszy bec połowa! 
Zobrodzci klnie sę, że dotrzymo słowa. 


->n patrze 


„ajdę 


Tej na ugodę napile sę wódci 
I tak interes gładci beł i krótci. 
Jaż tu zaczyno nanka Walka ganic, 
Że chce sę z medłem włóczec i furmanic! 
Wreszce mitrąna o sędzewy głowie 
Powiodo głosno prowdę co sę zowie: 
— Jacie wa obaj jesta głupie bedło ! 
Chto na Kaszebach będze kupoł medło ? 
A cze to ni ma tu jezór, cijąnci ? 
Synku, te na sę nie wezniesz furmąnci ! — 
Jasiek sę zachwioł, ale tego razu 
Jednak staruszci nie słuchoł rozkazu, 
Bo mu Zobrodzci decht omedleł duszę : 
Wjedno mu szepce o zoróbku w usze 
I pokryjomu pod żebro go szturo, 
Więc biedno nanka dzyso nie nie skuro ! 
Jasiek rod, że sę w swiat weneko z checze 
I choc na chwilkę przed biedą ucecze, 
Poszed do stani, pofatrował gniadą 
I wnet do Gduńska ze Zobrodzeim jadą. 


Co Jasiek widzoł i dokazywoł we Gduń- 

sku, jak sę zarwale ze Zobrodzcim na 

wdzydzcim jezerze i co sę na ostatku 
z medłem Stało. 


Z knieji do Gduńska dzesęc mil sę liczy, 

A za Przywidzem je jesz bór dzewiczy, 

Wstrzymują koła korzenie i pniocie, 

Po dwuch noclegach wreszce z rennym brzaściem 

Stanąn pod Gduńściem pąn Zobrodzci z Jaściem. 
Ciej przejechale przed wescką brąmę, 

Pyto sę Jasiek: — Kene tu wjeżdżąme ? 

Nie są to abe dwierze do koscoła ? 

Trzeba nąm gwesno objechae do koła, 

Bo wej u góre swięte są figure, 

A nigdze jinszy nie widzę tu dure! — 

Zobrodzci mówi: — Le nie stuj na mosce, 

Bo be ce buice zbiele bez litosce, 

Ju obzerają cebie jak roroga! — 

Jasiek więc dalij jedze w jimię Boga, 

Ale lękliwie trzymo sę za drobkę 

I nie chcąc zgrzeszec, w ręce trzymo czopkę. 
Stanęle w Gduńsku na wędzielnym rynku 

I zaro poszle do Leszmana szynku. 

Tam wiele beło cipników ze żułów, 

Co nakupale pełne woze gułów : 

Cy Zobrodzciemu powiedzele skrece, 

Ze także z medłem jezdzele po swiece, 

Lecz wnet wsześciemu muszele dac poku, 

Bo na pul bankrut bele w jednym roku. 

Ale Zobrodzci nie słuchoł jech radę, 

Mesloł, że jemu wechodzą na zdradę! 

Wjedno mu we łbie sedzy medło szare, 

W cieszyni bodą go twarde talare, 

I wnet beł hęńdel zrobiony ze żedem, 

Po pięc talarów kupieł beczków siedem. 
Jasiek tymczasem do dworca Artusa 

Szed Kresztoiowi dac czesc i całusa, 

Jak kożdy, co chce pokozac sę z pańska, 


Czeni za pierszym odwiedzeniem Gdańska. 
Kresztof mioł gębę zwróconą do pieca, 
Letko so wożeł kaszubściego kmieca, 
Lecz mimo tego pesznego wykrętu 
Jasiek sę schylo ku niemu bez wstrętu, 
Ku:zo Kresztofa kąseczk niży plecy, 
Ocero gębę i do woza lecy. 
Jak odjeźdźale z medłem w strone nasze, 
Zadrwieł z niech żołmierz, stojący na wasze, 
Jakbe na owce wołoł: — Baśka! baśka! — 
I w brąmie gębę wekrzewieł na Jaśka, 
Ten sę nie zdobeł na odpowiedz z prędka, 
Le groznie mraknąn: — Zjodes, jucho smętka! < 
Lecz jak wjechale juź w Kaszubście bore, 
Za miastem Gduńściem tak mile półtore, 
Nawróceł Jasiek, koniąm pusceł wodze 
I gnoł do Gduńska na ty samy drodze. 
Uzdrzoł jesz w brąmie wojoka na wasze, 
Stanąu i woło: — Nie dąm pluc so w kaszę ! 
Chto ze mnie szydzy, wet za wet odbierze ! — 
Tej szerok munię otworzeł, jak dwierze, 
I ba! ba! — głosńo na żołmierza krzyko, 
i A tej czymprędzyj znowu z miasta zmyko! 
Po cężci drodze drudziego wieczora 
Stanąn już kole wdzydzciego jez ora, 
Co wówczas beło zamarznięte całe, 
Choć jnź od deszczów lode kąsk stajałe. 
Be so oszczędzec puł mile na drodze, 
Pusceł się Jasiek z Zobrodzeim po lodze. 
Ale zły kuniec beł rejze medlarsci, 
Bo ciej przed nimi beł już brzeg przytarści, 
Nogle pod wozem otwiero sę dura 
I na gruńt jidzie koń i cężko fóra. 
Szczescem w tym miescu beło ju dosc miałko, 
Ztąd są więc bryka nie zmoczała całko, 
| Woda le sygła do połowe kłónie, 
, Wiec żece mogle ludzeska ochronie, 
' Lecz biedno gniazdo, nmęczono srodze, 
Upodo na bok i dzinie we wodze! 
Jasiek z Zobłoceim skoczeli po fale 
j I szkapsko z wode podniesc próbowale, 
Ę Lecz wszetka jejich proca nadaremno, 
: Woda w ty porze srodze była zemno, 
Muszele welezc, utonęło szkapsko |... 
A Jasiek gorzcie łze welewo knapsko, 
Kole go w serce źolu ostre szedło, 
ze ze Zobrodzeim pojachoł po medło, 
Z czego mo tero taei wieldzi skweres — 
Przeklino cały medlarści interes ! 
Chcoł w pierszym gorzu Zobrodzciego obie, 
Lecz ten ju poszed pomoc przesposobic : 
Z Przytarni porę przeprowodzo koni 
Z chtórymi wreszce wóz wecygo z toni, 
I żoden tero prze tym koń nie dzinie, 
Bo szkapska cygłe wóz na dładzi linie. 
Beczcie na fórze jeszcze bełe wszetcie, 
Lecz tero srodze zdowałe sę letcie! 
Konie w noc cemną prze swietle latarni, 
Przewlekłe tórę z medłem do Przytarni ; 
| Bioławo piana scekała bez bietcie, 


Zobrodzci jęczy: — Szkoda za me detcie! 
A jak tej w jizbie pozdyjmowoł wieka, 
Jesz wiele większy zawód spotkał człeka ! 
| W beczkach ju bełe le rzodcie medline, 
| Tak brzedcie, jak ciej noplugawsze sline ! 
| A mest ta dzywno zmiana zaszła bez to, 
Ze medło w wodze stopieło sę czesto. 
| Zobrodzci srodze zmortwieł sę z ty strate, 
| A tu jesz jinszy kłopot wloz do chate! 
Mio} pospodynią szpekulęńt Zobrodzci, 
| Co ze starosce ju wid miała krótci. 
| Ta, ciej szotornik powróceł z weprawę, 
| Chcała mu podac nosmaczniejszy strawe : 
| Bulew w sledzowy gotowanech zupie, 
Więc ony zupe szuko po chałupie. 
Sygo do beczci po słoną polewkę 
I pełną medlin nabiero kąnewkę. 

o chlusnie w gropę gospodyni źewo 

tej wieczerzą na miskę welewo, 
| Zaproszo Jaska, be usod do stołu 

z miści wsześci jedzą do pospołu. 

Muszało to bec jadło kąsk niesmaczne, 

o wsześci mine strojełe dzywaczne, 

dłą sę wedaje polewka ze sledzy, 

ożdy prze misce niespojnie sedzy, 
obrodzci pieprzu, Jasiek żądo soli, 

aż naroz wsześciech mocno brzuch zaboli |! 
asiek nokrócyj przy stole sę poceł, 

ak weszed na wies, tak więcyj nie wróceł, 
Wstoł i Zobrodzci i w wieldzim trasąnku, 
Zażądoł prędko lekarstwa z rąmiąnku. 
| - gospodyni dlo sebie go szuko, 

| A pąn Zabrodzci głosno na nią feko : 
| — A żebes, babo, do kata przepadła! 
| lec te truceznę dałas nąm do jadła! — 
ej gospodyni mu odpowiedziała : 
ako kąnewką sledzówci nabrała 
ny nowy beczci, co z nij zdjęle wieko; 
ama mo rzniączkę i mocno narzeko. 
W ten sposób doszed nieszczesco przeczyne, 

| Wiedzoł Zobrodzei, że łekoł medline ! 
t be ju więcyj nie jesc ty sledzówci, 
oł z beczków resztę weloc do gnojówci, 
| Sabe natechmiast wegnoł z checze fora 

| Iso do Czerska posłoł do doktora ; 
Ten mu weleczeł słabose na żołądku, 
| tej Zobrodzci przeszed do rozsądku, 
| ;0znoł że medło na djobła sę przedo! 
| Vięcyj też na nie piniędzy nie wedo. 
[> Drudzi Kaszebi też nie taci głupi, 
| den ju odtąd medła so nie kupi. 


|Jak mądrze poradzeł Jaśkowy nance 
| Wielewści proboszcz i jako Jasiek sę 
| pojednoł z Panem Bodziem. 

| Okropny wicher szaloł ony noce, i 

| olej Jasiek do dum powrocoł w kłopoce ; 

ke po chojnach przerazliwie wrzeszczą, 

| ©mią wierzchołcie i gałęze trzeszczą | 

Stanąwszy w knieji o ty pózny dobie, 
Puknięcem w okno daje znac o sobie: 
Nanka tej prędko weskoczeła z łóżka 
I dom mu poszła otworzec staruszka. 
Ze zdrów powróceł, matula sę ceszy 
I zaro przegrzoe wieczerzą mu spieszy. 
Ale on dzywnie jakos dzys jod mało, 
Więc matka pyto, co to mu sę stało? — 
Jasiek zapłakoł i nance powoli 
Powiodo, zkąd go brzuch i głowa boli, 
Jak biedne szkapsko przeszło mu do szkode, 
Jak ledwie brykę wedostale z wode, 
Jak zarobiele z Zobrodzcim na medle, 
I co w Przytarni na wieczerzą jedle. 
To sę lituje matka, to zos gorzy, 
Ciej syn powiodo o swojij podróży, 
A wreszce tacie polnie mn kozanie : 
— Oboczysz, Jaśku, co sę z nami stanie! — 
Jak plusk nieszczesce wjedno na nos pado: 
Bez twoje głupstwo utonęna gniado, 
Bieda dzeń za dniem więcyj nąm doskwiero, 
Uwoż so, głąbie kapuscany, tero, 
W co będzesz oroł?! Choba w chude koze! 
W co torfu z bagna przewiezesz ne mroze ł 
Piechty wędrowoł będzesz do koscoła | 
Tobie nie w głowie cepe, ni stodoła! 
Chcołos z żobrodzeim wiesc żece tułacze, 
A dzys on z tobą swojij strate płacze ! 

Obe cy rozum lepszy doł Bóg z nieba, 
Jinaczyj wkrótce zabraknie nąm chleba | — 
Tak werzekała głosno matka staro, 

Jaż ju godzena zawitała szaro. 

Wcole ty noce spac sę nie układła, 

Razn fryszteku z kłopotu nie jadła, 

Le zaro reno do Wielo o posce 

Szła sę poradzec ksędza jegomosce. 

Bo przeboczeła sobie prze pocerzu, 

Co rzek nieboszczyk na smiertelnym leżu, 

Ze jak przepadnie na niech wielgo nędza, 

Niech sę poradzy wielewściego ksędza. 
Ksądz proboszcz, kapłan wielce swiątobliwy, 

Beł dlo kożdego nadzweczoj żeczliwy, 

Więc i staruszkę przejąn barzo mile, 

Bez komplimęńtów ze sobą mówile. 

Co le na sercu mo Jaśkowa matka, 

Wszetko powiodu ksędzu do ostatka : 

Jak to jim dobrze szło po chłopa zgonie, 

I jako Jasiek tero w długach tonie, 

Jako w tetlową suknią sę obłóczy, 

Jak ju sę bieda kole knieji włóczy, 

Jak sę jim nigde nie chce szczescec z bedłem 

I wreszce kuńczy hrystoryją z medłem. 
Spokojnie słuchoż ksądz litanji cały, 

Bo mest na wszetko beł werozumiały, 

Pociwoł głową i rzek do babusi: 

— Pojmuję, że wam niedobrze iść musi 

I ztąd u Jaśka żywa bieda siedzi! 

On juź dwa lata nie był u spowiedzi! 

Nie możesz, matko, z syna mieć pociechy, 

Dopóki stare ciążą na nim grzechy : 

Nie kupił kartki na Wielkanoc łoni, 

I ztąd go bieda z woli boskiej goni! 

Trzeba z grzesznego wydobyć go kału 

I przyprowadzić do konfesjonału, 

Niech się przed księdzem szczerze wyspowiada, 

To i na biedę wnet się znajdzie rada! — 
Tak perswadowoł godny ksądz kobiece, 

Tej starka na to: Tak to? Bodejźe cę! 

Więc to muj Jasiek tacin je grzeszniciem ! 

Ludze go downo zwale powrozniciem, 

Lecz jo mesłałam, że to jeno z psote! 

Tyle mest doma miałam z nim robote, 

Be przesposobic byśka do spowiedze, 

A on wej żyje, jak bezboźni żedze! 

Czekej. wisuse! Jo cy kurtkę sprawię! 

Jutro, jegomosc, Jaśka tu przestawię, 

Kupię mu kartkę i zgniłego woła 

Grubym postronciem wpędzę do koscoła, 

Chocbe upodoł pod grzechowym miechem ! 


Tak rzekła starka, a kapłan z usmiechem 
Jesz ją upomni, by z synem wyrodnym 
Postępowała sposobem łagodnym, 

Podoł jij rękę do pocałowanio 
I szed na Święto uczec sę kozanio. 

Staruszka do dum wrócywszy w milezeniu, 

Rzecze do Jaśka prze pierszym widzeniu : 
— Oj trzeba na cę, bezboźniku, bata! 
Te u spowiedze nie beł ju dwa lata! 

Ni mogę nigdy z cebie miec poceche, 

Dopóci stare w miechu dwigosz grzeche! 

Trzeba z grzesznego wedobece cę kału 

I zaprowadzec do koniesjonału ! 

Tak mnie powiedzoł ksądz proboszcz dzys reno, 
Ale, neguse, powiedz matce jeno, 

Czemu te kartci nie wekupieł łoni, 

Choc jo piniądze wetkłam ci do dłoni ? 

Dlo czego żes to w wielkanocnym czase 

Nie spowiodoł sę, te zgniły dzibase ? 

Jasiek ze strachu za zopiecek leze 
I choc tam łuczek w ocze go nie greze, 
Beczy i wjedno trze so ręką slepie, 

Jaż tak sąmienie przed nanką wesępie: 

— Prowda, naneczko, co we żesce rzekle! 
Mnie cężcie grzeche dokuczają wcekle, 

Jo ju czas dłudzi nie beł u spowiedze! 

Bo roz źem urznąn bez nanczeny wiedze 

Z komina kawał wędzony ciełbase 

I iesz do tego w wielkopostnym czase, 
Jak krecze gnołem na torg do Lepusza ! 

I odtąd miru ni mo moja dusza, 

Czart szepce w ucho : — Do spowiedze nie chodz !— 
Onec ciełbasę, niedaleko Psiechóc, 

Z telny cieszyni mnie wekradła suka, 

A jednak dzys jesz czuję szept kaduka, 
Czasem i czorną postac jego widzę, 

A do spowiedze zawde jise sę wstydzę! — 

"I ledwie kure zwiastowałe dzonek, 


Po tacij skrusze w jednym okamgnieniu, 
Lżyj sę zrobieło chłopcu na sąmieniu, 
A nanka czeko niecerpliwie jutra, 
Be katolcka nazod zrobic z lutra. 


Wstaje i Jaśka chce wząc na postronek, 

Be go ponekae do spowicdze chutko. 

Lecz Jasiek prosy barzo pokorniutko, 

Abe schowała on powróz na swynie, 

On i tak z chęcą pudze do swiątynie ! 

Tej sę kobiece rozczuleło serce 

I nie pędzeła sena w poniewierce, 

Ale fest Jaśka trzymała za rękę, 

Jaź przed wielewską przeszle Bożą mękę, 

1 przed koscolem mu smakę niemiecką 

Do reszte grubą wenekała lecką. 
Na kartkę niesła panu organisce 

Joj całą kopę i fuńt masła w misce, 

Be Panu Bogu beło na ofiarę 

I nieba z knieji odwrócełe karę. 
Przedemszą Jasiek ze żolem i skruchą 

Powiedzoł ksędzu grzeche swe na ucho, 

Potym sę krzyżem w koscele położy, 

A ciej ju zwonią na Baranek boży, 

Wstaje i z Bodziem połączec sę spieszy, 

A matka za nim klęcząco sę ceszy, 

Pewnie sę ceszeł i oje Jaska w niebie, 

Że cężcie grzeche zdrzuceł syn ze siebie. 
Doma, ciej jedle postne strawe sute, 

Pyto sę nanka Jaśka o pokutę, 

Jaką spowiednik weznaczec mu roczeł, 

Abe — broń Boże! — czego nie zaboczeł. 

Tej Jasiek nance przeznaje sę szczerze, 

Jacie mo dludzie odmowiac pocerze, 

Jako prócz tego bez sztere niedzele 

W piątcie na obiod ni mo jadae wiele 

I jak po swiętach nąmniejszego kęsa 

Bez dwa miesące ni mo łeknąc mięsa. 
Nance pokuta zdała sę za letką : 

Taci post bełbe wcole bez pożetką, 

Bo w knieji rzodko mięsne są przysmacie, 

Jodają tłusto ledwie w swięto jacie, 

Abo ciej w checze stary druch zagoscy : 

Chto nie je z mleciem, taci w knieji poscy. 

Muszoł więc Jasiek za oną ciełbasę 

Jałowe wrecie dłudzie jadac czase, 

Lecz prze tym zawde zdrów beł i chłop dziarsch| 

Że mu zazdeosceł kożdy gbur przytarsci. 
Jak ma ju trochę przejadłe sę wrecie, 

Zaczęni chodzec z Zobrodzeim na recie 

I weszli na tem lepij niź na medłe, 

Miele piniądze a smacznie so zjedle | 

I ju zaczęni pror okowac ludze, 

Że znowu w górę wnet Jaśkowi pudze. 


(Kańc.) 


